Diari Oficial de la Generalitat Valenciana


Sumari del DOGV 9568, del 04-04-2023 (2023/3586)

DECRET 43/2023, de 31 de març, del Consell, de modificació del Decret 104/2022, de 5 d'agost, del Consell, d'aprovació de les bases reguladores per a la concessió directa d'ajudes per a facilitar solucions residencials a persones en situació d'especial vulnerabilitat a través de les entitats locals, corresponent al Pla estatal d'accés a l'habitatge 2022-2025.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9568

Data del DOGV
:   04-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3586


Data del document
:   31-03-2023

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Decret

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

DECRET 43/2023, de 31 de març, del Consell, de modificació del Decret 104/2022, de 5 d'agost, del Consell, d'aprovació de les bases reguladores per a la concessió directa d'ajudes per a facilitar solucions residencials a persones en situació d'especial vulnerabilitat a través de les entitats locals, corresponent al Pla estatal d'accés a l'habitatge 2022-2025. [2023/3586]  
  
El Decret 104/2022, de 5 d'agost, del Consell, d'aprovació de les bases reguladores per a la concessió directa d'ajudes per a facilitar solucions residencials a persones en situació d'especial vulnerabilitat a través de les entitats locals corresponent al Pla estatal d'accés a l'habitatge 2022-2025 (DOGV 9405, 16.08.2022), va establir un règim d'ajudes per concessió directa de caràcter excepcional i singularitzat, a les entitats locals que figuren en l'annex del decret adés esmentat, amb la finalitat que aquestes faciliten, per compte d'elles, una solució residencial immediata a les persones víctimes de violència de gènere, víctimes de tràfic amb finalitats d'explotació sexual, víctimes de violència sexual, a les persones objecte de desnonament del seu habitatge habitual, a les persones sense llar, asilades, refugiades, apàtrides, acolliments al règim de protecció temporal, o altres estatuts de protecció subsidiària, i a altres persones especialment vulnerables per concórrer les condicions establides en les bases contingudes en el citat decret, dins de l'àmbit territorial de la Comunitat Valenciana.  
L'article 6 del citat decret, relatiu a la gestió de l'actuació per les entitats locals, en el seu apartat 6, referit al període subvencionable, es disposa que les ajudes que concedisquen les entitats locals ho seran per un termini d'un any, i podran ser aplicades a les despeses reportades durant el període comprés entre l'1 de gener de 2022 i el 31 de març de 2023.  
L'article 9, apartat 1, del decret referenciat, relatiu a la justificació per les entitats locals de l'aplicació donada a les subvencions, disposa en el seu apartat 1, que l'entitat local haurà de justificar abans del 15 d'abril de 2023 la despesa subvencionada, mitjançant la presentació davant la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'una memòria, en model normalitzat, aprovada per l'òrgan municipal competent de l'entitat local, que reculla totes les actuacions subvencionables realitzades i amb el contingut mínim que s'hi estableix.  
  
No obstant això, la situació d'emergència residencial a la Comunitat Valenciana, ja de per si rellevant segons les últimes dades emeses per organismes oficials i de tots conegudes a través dels mitjans de comunicació, aguditzada per la invasió d'Ucraïna i consegüent recepció de refugiats, i la cada vegada més difícil situació en què es troben els col·lectius més desafavorits per a accedir a un habitatge en lloguer o cessió d'ús en la nostra comunitat, ha determinat que nombroses entitats locals beneficiàries, en primer terme de les ajudes regulades en el decret, hagen sol·licitat una ampliació dels terminis anteriorment establits per a executar el programa i justificar el destí de les ajudes. Resulta necessari, en conseqüència, modificar els terminis continguts en els articles 6.6 i 9.1, del Decret 104/2022, de 5 d'agost, amb la finalitat d'ampliar el termini de reconeixement d'obligacions fins al 30 d'abril, i el de justificació de l'execució de les ajudes de manera que es permeta a l'entitat local la presentació de la documentació justificativa del destí de la subvenció fins al 15 de maig de 2023.  
  
D'acord amb el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, corresponen a la Vicepresidència Segona i Conselleria d'Habitatge i Arquitectura Bioclimàtica les competències en matèria d'habitatge i arquitectura bioclimàtica, per la qual cosa correspon al citat departament la planificació i desenvolupament de les mesures necessàries per a dur a terme aquesta actuació, atés el seu caràcter social i humanitari.  
En conseqüència, d'acord amb els preceptes legals citats; l'article 168.1.C de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; i l'article 28.c de la Llei 5/1983, de 30 de desembre, de la Generalitat, i altres exigits per la normativa vigent; havent-se incorporat a l'expedient l'informe de l'Advocacia General de la Generalitat i de la Intervenció Delegada, a proposta del vicepresident segon i conseller d'Habitatge i Arquitectura Bioclimàtica, amb la deliberació prèvia del Consell, en la reunió del dia 31 de març de 2023,  
  
  
DECRETE  
  
Article 1  
Modificació de l'article 6.6 del Decret 104/2022, de 5 d'agost, del Consell, d'aprovació de les bases reguladores per a la concessió directa d'ajudes per a facilitar solucions residencials a persones en situació d'especial vulnerabilitat a través de les entitats locals corresponent al Pla estatal d'accés a l'habitatge 2022-2025.  
L'article 6.6 del Decret 104/2022, queda redactat en els termes següents:  
«6. Període subvencionable.  
Les ajudes que concedisquen les entitats locals per a sufragar tant la renda o preu de cessió o ocupació de l'immoble com les despeses esmentades en l'apartat anterior, ho seran per un termini d'un any, i podran ser aplicades a les despeses reportades durant el període comprés entre l'1 de gener de 2022 i el 30 d'abril de 2023.»  
  
Article 2  
Modificació de l'article 9.1 del Decret 104/2022, de 5 d'agost, del Consell, d'aprovació de les bases reguladores per a la concessió directa d'ajudes per a facilitar solucions residencials a persones en situació d'especial vulnerabilitat a través de les entitats locals corresponent al Pla estatal d'accés a l'habitatge 2022-2025.  
L'article 9.1 del Decret 104/2022, queda redactat en els termes següents:  
«1. L'entitat local haurà de justificar abans del 15 de maig de 2023 la despesa subvencionada, mitjançant la presentació davant la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'una memòria, en model normalitzat que podrà descarregar-se de la pàgina web de la Vicepresidència Segona i Conselleria d'Habitatge i Arquitectura Bioclimàtica, aprovada per l'òrgan municipal competent de l'entitat local, que reculla totes les actuacions subvencionables realitzades. El contingut mínim de la memòria serà el següent: (...)».  
  
Article 3. Efectes  
Aquest decret produirà efectes des del dia de la publicació en el Diari Oficial de la Generalitat Valenciana.  
  
Article 4. Recursos  
Contra aquest Decret no escau cap recurs, sense perjudici de la interposició dels que es considere escaients contra la resolució que pose fi al procediment.  
  
València, 31 de març de 2023  
  
El president de la Generalitat,  
XIMO PUIG I FERRER  
  
El vicepresident segon i conseller d'Habitatge  
i Arquitectura Bioclimàtica,  
HÉCTOR ILLUECA BALLESTER